Vi havde en fantastisk uge på Malta. Min mand og jeg var afsted med vores søn (på 3 år), ud over os tre havde vi også mine forældre med.
Da vi ankom til lejligheden blev vi taget godt imod, selvom kl. var 01.00 om natten. Alt var klar til os med diverse koder til internet osv.
Der var god plads til os alle i lejligheden. Det var dejligt at lejligheden var børnevenlig og der var både spil og legesager. Vi nød solen på en af lejlighedens to private terrasser.
Det meste af tiden befandt vi os selvfølgelig udenfor. Lejligheden lå i perfekt gåafstand til alt hvad vi kunne ønske os. Fra shopping i Sliema, til lækre spisesteder i Skt. Julians. Endvidere tog vi på udflugt til hovedstaden Valletta, hvor vi tog færgen fra Sliema.